Kaalukategoorias kuni 75 kilogrammi alistas poksikoondislane Piirisild (Sofron) finaalmatšis Alan Nikitini kohtunike ühehäälse otsusega. Mõlemad mehed jõudsid finaali ülikindlalt, saavutades teises raundis vastaste üle tehnilise nokaudiga võidud. Piirisild oli üle Andrei Hmelenokist (Sofron), Nikitin Vladislav Veerikust (Järve-Boxing).
#000002
Kaalukategoorias kuni 81-kilogrammi alistas Denis Laidoner (Energia) poolfinaalis Anton Šlõki (Loit) kohtunike 3:0 häältega ning oli finaalis sama tulemusega üle varasemalt Andri Buschi (Karl-Leman) alistanud Aleksei Balahnitševist (Sofron).
#000003
Kokku osales meistrivõistlustel 15 poksiklubi. Noormeeste vanusekategooriates kuni 15 ning kuni 19 osales kokku 99 noort poksijat ning U15, U17 ning U19 vanuseklassides 27 tütarlast.
#000005
“Äärmiselt tore on näha nii suurt hulka noori poksijaid üheskoos võistlemas. See annab lootust, et tulevikus näeb rahvuskoondistes kogenuid ning kõrgetele sihtidele pürgivaid poksisportlaseid,” lausus poksiliidu peasekretär Jelena Kalbina. “Omalt poolt sooviksime kindlasti tänada Sillamäe linnavalitsust, Sillamäe linnavolikogu, Sillamäe sadamat ning ettevõtteid Molycorp Silmet, Kummiproff ja poksiklubi Evail Athletics, tänu kellele selline üritus toimuda sai.”
#000006